钦定古今图书集成/明伦汇编/氏族典/第338卷 > 刘仲武
## 钦定古今图书集成/明伦汇编/氏族典/第338卷 > 刘仲武

按《宋史刘仲武传》：“仲武，字子文，秦州成纪人。熙宁中，
为泾原将，迁皇城使，复湟川，进东上阁门使，知河州。
吐蕃赵怀德、狼阿章叛，仲武遣二将伏兵败之，复西
宁州。未几，怀德、阿章降，累进客省使、荥州防御使，副
高永年西征。永年败，仲武自劾，以为西宁都护。童贯
招诱羌王子仆哥，仆哥索质，仲武即遣子锡往挈与”
归，贯掩其功，仲武亦不自言。徽宗访得之。子九人，悉
命以官，锡，阁门祗候。仲武历拜泸州军节度使，以老，
提举明道宫，再起为熙州，卒于官。